|  |  |  |  |  |  |
| --- | --- | --- | --- | --- | --- |
| Kjære elever på videregående trinn 1  studiespesialisering  Click here to enter text. | | |  | | |
|  |  |  | | Dato: | 08.07.2019 |
| Deres ref: | Vår ref (saksnr): | Saksbeh:  Nils-Helge Rud | | Arkivkode: | |

SKOLEPLASS 2019/2020 – VIDEREGÅENDE TRINN 1

Gratulerer med skoleplass ved Oslo Handelsgymnasium på videregående trinn 1, studiespesialisering eller studiespesialiserinig med business.

Du har fått tilbud om plass på vår skole i første inntaksrunde. Dersom du i andre inntaksrunde får tilbud om plass på et høyere ønske, mister du automatisk tilbudet i første inntaksrunde.

Du må svare på tilbud om plass på **vigo.no** innen oppgitt svarfrist. Søkere som ikke svarer på vigo.no innen fristen og heller ikke har registrert forhåndssvar, mister sitt tilbud om plass/venteliste.

På baksiden finner du informasjon om valg av og krav til fremmedspråk.

Dersom du har tatt forsert løp i engelsk eller matematikk 1T på ungdomsskolen, ber vi deg ta kontakt med studieleder Nils-Helge Rudom dette (nils-helge.rud@ude.oslo.kommune.no), slik at vi kan legge til rette for at du kan fortsette å forsere i faget hos oss på OHG.

Vi ønsker deg hjertelig velkommen til skolestart ved OHG:

**Mandag 19. august kl. 09:00.**

Etter samling i aulaen og klasserommene mandag 19.august, har vi forberedt et eget skolestartprogram for nye elever. Det må påregnes full skoledag den første dagen.

Vi gleder oss til å treffe deg!

|  |  |
| --- | --- |
| Camilla K. Mehl | Nils-Helge Rud |
| rektor | studieleder |
|  |  |

**Vedlegg 1 – Informasjon om valg av fremmedspråk**

**Krav til fremmedspråk**

Alle elever må ha et fremmedspråk på videregående skole. Engelsk er ikke et fremmedspråk. I figuren under ser du eksempler på gyldige fremmedspråkvalg.


Hvis du har hatt fremmedspråk på ungdomskolen, kan du enten

* gå videre med samme språk nivå II i Vg1 og Vg2, eller
* velge et annet fremmedspråk nivå I i Vg1 og Vg2.

Hvis du har hatt fremmedspråk på ungdomskolen, er det ikke obligatorisk med fremmedspråk i Vg3. Du kan likevel velge å fortsette med fremmedspråk som programfag. Du kan for eksempel ta programfag Tysk III i Vg3 hvis du hadde fellesfag Tysk II i Vg1 og Vg2.

Hvis du *ikke* har hatt fremmedspråk på ungdomsskolen, må du ha fremmedspråk i Vg3 i tillegg til i Vg1 og Vg2. Dette kalles for fremmedspråk I+II. I praksis betyr det at du følger nivå I i Vg1 og Vg2, og nivå II i Vg3.

Kravet til fremmedspråk fellesfag kan eventuelt dekkes av en privatisteksamen i morsmål. Kontakt studieleder etter skolestart om du tenker du kan ta en morsmålseksamen.



**Bydekkende ettermiddagsundervisning i små språkfag**

Elvebakken videregående skole, Foss videregående skole, Nydalen videregående skole, Oslo handelsgymnasium og Oslo katedralskole tilbyr ettermiddagsundervisning i enkelte språkfag som fremmedspråk, nivå I og/eller II. Språkfagene kan tilbys både som fellesfag og som programfag, avhengig av etterspørsel.

* Elever med fullført fremmedspråk nivå I fra ungdomsskolen, kan ta et nytt språk som fellesfag nivå I for å oppfylle kravene til studiekompetanse. Nivå I fellesfag tas over to år (4+4 timer).
* Elever uten fremmedspråk fra ungdomsskolen trenger et språk som fellesfag, nivå I + II. Eleven må da følge ettermiddagsundervisning i tre år (både på Vg1, Vg2 og Vg3).
* Elever kan også ta et tredje språkfag i tillegg til fremmedspråk fellesfag ved egen skole. Dette språket teller som et programfag. Både nivå I, II og III kan tas som programfag (5 timer over ett år per nivå).
* Latin tilbys kun som programfag, latin 1 (5 timer) og latin 2 (5 timer).
* Tegnspråk som fremmedspråk tilbys på nivå I og II, som fellesfag.

Ettermiddagsundervisningen er et tilbud om undervisning i et fellesfag/programfag, og ikke et eksamensforberedende kurs for elever som ønsker å ta faget som privatist. Det er en forutsetning at eleven følger undervisningsopplegget gjennom hele skoleåret og skal ha standpunktkarakter i faget. Tilbudet omfatter to ukedager, og elevene må møte begge dager.

Tilbudet er åpent for elever fra alle kommunale videregående skoler i Oslo. Vi understreker at inntaket til videregående skoler skjer helt uavhengig av påmelding til disse tilbudene. Valg av disse språkene gir heller ikke grunnlag for skolebytte.

Elvebakken videregående skole:

Kinesisk (mandarin) tirsdag og torsdag kl. 16.30 – 18.30

Foss videregående skole:

Italiensk tirsdag og torsdag kl. 16.30 – 18.30

Nydalen videregående skole:

Tegnspråk tirsdag og torsdag kl. 16.30 – 18.30

Oslo handelsgymnasium:

Japansk mandag, tirsdag, onsdag og torsdag kl. 16.30 – 18.30

Alle dager vil bli brukt til japansk, men ikke alle dager for alle kurs. Hvilke tidspunkter som blir aktuelle for den enkelte gruppe avtales med elevene etter påmelding.

Oslo katedralskole:

Latin 1 tirsdag og torsdag kl. 16.30 – 18.30

Latin 2 tirsdag og torsdag kl. 16.30 – 18.30

Russisk I, fellesfag, år 1, tirsdag og torsdag kl. 16.30 – 18.30

Russisk I, fellesfag, år 2, tirsdag og torsdag kl. 16.30 – 18.30

Russisk II, fellesfag og programfag, tirsdag og torsdag kl. 16.30 – 18.30